|  |  |  |  |  |
| --- | --- | --- | --- | --- |
| Številka: | 43002-874/2021-03 |  | oznaka naročila: | D-106/21 S |
| Datum: | 30.09.2021 |  | MFERAC: | 2431-21-001544/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **PZI rekonstrukcija regionalne ceste R3-633/1099 Bitnje-Jereka, od km 0,050 do km 1,850** |

**Vprašanje:**

**JN006397/2021-W01 - D-106/21; PZI rekonstrukcija regionalne ceste R3-633/1099 Bitnje-Jereka, od km 0,050 do km 1,850, datum objave: 20.09.2021**

**Datum prejema: 30.09.2021   10:16**

Spoštovani,  
V projektni nalogi navajate, da se projekt izvede v dveh fazah. V prvi fazi se izdela idejno zasnovo, kjer se med drugim določi stanje obstoječih objektov, določi lokacijo in obseg potrebnih novih objektov. Po potrditvi idejnih rešitev se izdela druga faza projekta PZI.   
Glede na navedbe vas prosimo za pojasnilo, kako naj pripravimo korektno ponudbo za IZP in PZI načrtov objektov, ko pa v tem trenutku nimamo nobenih podatkov o predvideni bodoči trasi ceste in obstoječih objektih.   
  
Navajate tudi, da se obstoječe objekte pregleda in naredi preiskave materialov za preveritev stabilnosti konstrukcije.   
V primeru, da stabilnost obstoječe konstrukcije ni zadostna, ali se šteje izdelava načrta rekonstrukcije kot dodatna dela? Če ne, kako naj pripravimo ponudbo, če nimamo teh podatkov?  
  
Podobna vprašanja veljajo za geološko-geomehanske raziskave.  
  
Prosimo vas, da v projektni nalogi specificirate obstoječe objekte in podate fiktivne dolžine novih objektov z opisom ukrepa. V razpisni dokumentaciji pa navedete, da se izdelava načrtov obračuna po posameznem objektu, glede na vrsto ukrepa.   
  
Predlagamo, da v prihodnje, za tovstne projekte, najprej pripravite razpis za izdelavo IZP projektne dokumentacije, da se lahko kasneje korektno pripravi ponudba za izdelavo geološko-geomehanskega elaborata z raziskavami ter PZI načrte objektov.

**Odgovor:**

Dolžina podpornih in opornih zidov je predvsem odvisna od določitve projektne hitrosti, horizontalnih in vertikalnih elementov ceste oziroma od določitve poteka osi ceste in izbire profila, kar je, skladno s projektno nalogo, delo projektanta v prvi fazi.

Šele po umestitvi ceste se lahko določi, kje in v kakšnem obsegu bo potrebno urediti podporne in oporne konstrukcije. Enako velja za geološko geotehnične raziskave, potrebne za objekte.

Glede na utesnjenost ceste med brežino in vodotokom je pri ponudbi potrebno upoštevati, da bo potrebna zaščita ceste v dolžini vsaj 1.400 m. Vse načrte rekonstrukcije objektov ter potrebnih novih objektov je potrebno zajeti v postavki 2 Načrt gradbenih konstrukcij – objekti.